pythainlp/thai_wikipedia_clean_20230101 huggingface dataset:
สโมสรฟุตบอลคาวาซากิ ฟรอนตาเล (ญี่ปุ่น: 川崎フロンターレ, อังกฤษ: Kawasaki Frontale) เป็นสโมสรฟุตบอลอาชีพในเจลีก ดิวิชัน 1 ของประเทศญี่ปุ่น มีถิ่นฐานอยู่ที่เมืองคาวาซากิ จังหวัดคานางาวะ ทางตอนใต้ของกรุงโตเกียว มีสนามเหย้าคือสนามกีฬาโทโดโรกิ ซึ่งตั้งอยู่ใจกลางเมืองคาวาซากิ
สโมสรแห่งนี้ก่อตั้งขึ้นในปี 1955 ในชื่อสโมสรฟุตบอลฟูจิตสึ เข้าร่วมลีกสมัครเล่น JSL ดิวิชัน 1 ครั้งแรกในปี 1977 แต่ตกชั้นไปในลีกล่างมาตลอด เมื่อปี 1997 สโมสรยกระดับมาเป็นสโมสรฟุตบอลอาชีพและได้เปลี่ยนชื่อเป็น "ฟรอนตาเล" ซึ่งมีความหมายว่า ด้านหน้า (frontal) ในภาษาอิตาลี และในที่สุดได้ขึ้นมาลีกสูงสุดอีกครั้งในปี 2000 โดยได้สัมผัสเกมเจลีกเป็นครั้งแรก สโมสรเข้าใกล้ความสำเร็จมากที่สุดในปี 2006 โดยได้รองแชมป์ในเจลีก ดิวิชัน 1 และได้เข้าร่วมการแข่งขันเอเอฟซีแชมเปียนส์ลีกในปี 2007 และผ่านเข้ารอบแบ่งกลุ่มไปได้ ฟรอนตาเลทำผลงานได้ดีขึ้นเรื่อยๆ และมีนักฟุตบอลทีมชาติญี่ปุ่นเกิดขึ้นในทีมมากมาย
ปี 2017 “อัซซูร่า เนโร่” คาวาซากิ ฟรอนตาเล่ สร้างประวัติศาสตร์คว้าแชมป์เจลีก สมัยแรกมาครองได้สำเร็จ หลังเปิดบ้านไล่ถล่ม โอมิยะ อาร์ดิย่า 5-0 ขณะที่ “กวางเขาเหล็ก” คาชิมะ แอนท์เลอร์ส ทำได้แค่บุกเสมอ จูบิโล อิวาตะ 0-0 ทำให้ทั้งสองทีมมีแต้มเท่ากันที่ 72 คะแนน หลังแข่งครบ 34 เกม แต่ คาวาซากิ ฟรอนตาเล่ มีลูกได้เสียที่ดีกว่าจึงเป็นฝ่ายคว้าแชมป์ไปครอง
ปัจจุบัน สโมสรมีผู้เล่นทีมชาติไทยมาค้าแข้งอยู่ด้วยคือ ชนาธิป สรงกระสินธ์
คะวะซะกิ ฟรอนตาเล่
มาสเตอร์เชฟไทยแลนด์ ซีซันที่ 1
มาสเตอร์เชฟไทยแลนด์ เป็นรายการเกมโชว์ทำอาหาร โดย บริษัท เฮลิโคเนีย เอช กรุ๊ป จำกัด (ในเครือเอช กรุ๊ป ) ซื้อลิขสิทธิ์จากกลุ่มเอนเดโมลชายน์ (ปัจจุบันถูกซื้อกิจการโดยกลุ่มแบนิเจย์) มาผลิตในรูปแบบของประเทศไทย ออกอากาศครั้งแรกในเดือนมิถุนายน พ.ศ. 2560 ทางช่อง 7 HD โดยเปิดรับสมัครผู้เข้าแข่งขันที่มีอายุ 18 ปีขึ้นไป จากทุกอาชีพและทุกภาคของประเทศไทย ดำเนินรายการโดยปิยธิดา มิตรธีรโรจน์ (คุณป๊อก) และมีกรรมการ คือ หม่อมหลวงภาสันต์ สวัสดิวัตน์ (หม่อมอิงค์), หม่อมหลวงขวัญทิพย์ เทวกุล (เชฟป้อม) และพงษ์ธวัช เฉลิมกิตติชัย (เชฟเอียน) โดยมีผู้เข้าแข่งขันจากทั่วประเทศสามารถผ่านมาได้ 120 คนและได้มาทำการคัดเลือกให้เหลือ 38 คน ก่อนจะทำการคัดให้เหลือ 16 คนสุดท้ายด้วยทักษะในครัวขั้นพื้นฐาน
ตอนที่ 4 : รอบคัดเลือก 4.
หมายเหตุ * หมายถึง ผู้เข้าแข่งขันที่ถูกคัดออกจากการทำผิดกติกา
ตอนที่ 6 : East meet West.
โดยทั้งสองทีมต้องทำอาหารให้กับขบวนรถตุ๊กตุ๊กจำนวน 101 คัน โดยโจทย์ก็คือ "East meet West" ต้องทำอาหารที่ผสมผสานทั้งไทยและฝรั่ง โดยส่วนผสมของอาหารต้องมีโปรตีน 1 ส่วน แป้ง 1 ส่วนและผัก 1 ส่วน หลังจากทำการแจกอาหารให้กับคนขับรถตุ๊กตุ๊ก ทีมสีแดงก็เกิดปัญหาเรื่องข้าวหมด ทำให้พลอยแก้ไขสถานการณ์ด้วยการนำเส้นเล็กมาแทนข้าวที่หมดไป ทางด้านสีน้ำเงินก็เกิดข้อผิดพลาดเรื่องมันฝรั่งไม่สุก ด้วยเช่นกัน
หมายเหตุ † หมายถึง ผู้เข้าแข่งขันที่ถูกเชฟเอียน (พงษ์ธวัช เฉลิมกิตติชัย) ทิ้งอาหารโดยไม่มีการชิมในการแข่งขันนั้น
ตอนที่ 7 : การแข่งขันทำอาหารพื้นบ้าน.
และอาหารสามจานที่ออกมาไม่ได้สร้างสรรค์ นั่นก็คืออาหารของโอ๊ก ซึ่งได้ให้เหตุผลว่า เขาไม่เคยทำอาหารไทยและอาหารไทยเป็นเมนูที่เขาไม่ถนัด เป่าทำอาหารได้ออกมาธรรมดาและแย่กว่าที่เป็นตัวเขามาก และหนึ่งชั่วโมงของมาร์คทำได้แค่เพียงการทอดกุ้งฝอยเท่านั้น และเป็นผู้เข้าแข่งขันที่ถูกตัดสินให้ออกจากรายการ แต่กรรมการได้บอกตอนมาร์คจะเดินออกว่า เนื่องจากนิคเกิดอาการป่วยกะทันหันและกรรมการได้ตัดสินใจตั้งแต่แรกแล้วว่า สัปดาห์นี้จะไม่มีใครออกไปจากการแข่งขัน และผู้ชนะสัปดาห์นี้ ซึ่งได้แก่ ออฟและจำลอง จะได้เป็นหัวหน้าทีมในสัปดาห์หน้า และต้องมีผู้เข้าแข่งขันถอดผ้ากันเปื้อนถึง 2 คน
ตอนที่ 8 : การแข่งขันทำอาหารไทยโบราณ.
หลังจากผู้เข้าแข่งขันทั้ง 14 ได้ทำการแบ่งทีมโดยต้องทำอาหารให้กับผู้รักรถยนต์คลาสสิกทั้ง 129 คน โดยโจทย์ของการทำอาหารคือ "อาหารไทยโบราณ" โดยทำอาหารคาวหนึ่งจาน และอาหารหวานหนึ่งจาน โดยต้องทำรสชาติอาหารแบบดั้งเดิม โดยมีเวลาเตรียมอาหาร 60 นาที โดยทีมสีน้ำเงินได้เลือกทำแกงระแวง พร้อมกับข้าวผัดลิ้นจี่ และขนมหวานคือทับทิมกรอบ โดยอาหารของทีมสีแดงคือพระรามลงสรงและขนมปลากริมไข่เต่า โดยหัวหน้าทั้งสองทีมก็ได้แบ่งหน้าที่ให้ทำอาหารกันเรียบร้อย ทีมสีน้ำเงินออฟไม่สามารถควบคุมทีมได้เท่าไรนัก โดยมีลิซ่าและน้ำฝนช่วยควบคุมทีมอีกแรง ถึงเวลาที่ต้องเสิร์ฟอาหารให้กับกรรมการทั้ง 129 คน ทีมสีน้ำเงินได้เกิดปัญหาในการตักอาหารได้ช้า ทำให้พิธีกรรายการต้องมาช่วยย้ายผู้ที่ต่อแถว โดยแก้สถานการณ์ให้ผู้ที่ต่อแถวเข้าไปนั่งรอข้างใน ด้วยสถานการณ์ที่ออฟวางแผนผิดพลาดทำให้หลาย ๆ เมนูหมดก่อน และออฟไม่สามารถควบคุมทีมได้ จนหมดเวลาก็มีนักสะสมรถไม่ได้กินอาหารของทีมสีน้ำเงินถึง 30 คน
โดยทีมสีแดงทำเวลาได้ดี ทันเวลาและยังมีอาหารเหลือแจกจ่ายให้กับผู้ชิมได้อีกรอบด้วยรสชาติอาหารของทีมสีน้ำเงินทำให้ทีมสีน้ำเงินชนะได้ ถึงแม้จะมีกรรมการไม่ได้ชิมถึง 30 คน
ตอนที่ 10 : การแข่งขันทำอาหารเด็ก.
ซึ่งทั้ง 2 ทีม ต้องทำอาหารกลางวันให้นักเรียนประถมศึกษาอายุ 6-9 ปี โรงเรียนคอนคอร์เดียน โดยต้องทำของหวานและของคาวอย่างละ 1 จาน จำนวน 101 คน และการแข่งขันนี้ มีนักโภชนาการมาตรวจสอบอาหารด้วย ซึ่งมีเวลาทำอาหาร 90 นาที และอีก 60 นาทีเพื่อเสิร์ฟ และต้องนำไปเสิร์ฟเองที่โต๊ะด้วย ซึ่งสีแดงทำคะแนนได้ 64 คะแนน แต่สีน้ำเงินทำคะแนนได้เพียง 37 คะแนน ทัมสีแดงจึงเป็นฝ่ายชนะไป
ตอนที่ 12 : อาหารระดับภัตตาคารหรู (fine dining).
โดยทั้งทั้ง 2 ทีมทำอาหารระดับภัตตาคารหรู ให้กรรมการทั้ง 25 ท่านที่มาเป็นแขกรับเชิญในครั้งนี้โดยมีหมูสันนอกเป็นอาหารจานหลัก และอาหารหวาน 1 อย่างโดยจัดเตรียมไว้ในห้องครัวให้ทีมทั้งสองได้ทำ และทีมสีน้ำเงินชนะไปด้วยคะแนน 14 ต่อ 11 คะแนน ทำให้ทีมสีแดงต้องไปแข่งในรอบทดสอบความกดดัน
ตอนที่ 15 : การแข่งขันทำอาหารสตรีท ฟู้ด ไทยสู่สากล.
โดยในรอบ 7 คนสุดท้ายได้ไปแข่งนอกสถานที่อีกครั้ง ซึ่งครั้งนี้ไปแข่งขันกันที่สถานเอกอัครราชทูตอังกฤษประจำประเทศไทย ย่านชิดลม กับคอนเซ็ปต์ของการทำอาหาร “สตรีท ฟู้ด ไทยสู่สากล” เป็นการทำอาหารสตรีทฟู้ดที่ดูดี พร้อมเน้นความอร่อยระดับอินเตอร์ เพื่อเป็นการยกระดับอาหารสตรีทฟู้ดของไทยให้ชาวต่างชาติได้รู้จักมากยิ่งขึ้น ในการแข่งขันทั้งสองทีมในครั้งนี้ ได้รับเกียรติจากคุณมาร์กาเร็ต ทังก์ท่านอัครราชทูตอังกฤษประจำประเทศไทยเป็นผู้นำทีม พร้อมแขกรับเชิญอีก 63 คน ซึ่งอาหารที่จะต้องทำเสิร์ฟจะเป็นของคาวและของหวานอย่างละ 1 อย่าง
ชาวซามิ
รายชื่อวิดีโอออนไลน์ที่มียอดผู้ชมมากที่สุดใน 24 ชั่วโมงแรก
นี่คือรายชื่อวิดีโอออนไลน์ที่มียอดผู้ชมมากที่สุดใน 24 ชั่วโมงแรก ประกอบด้วยวิดีโอออนไลน์อันดับต้น ๆ จำนวน 25 วิดีโอที่มีการชมมากที่สุดใน 24 ชั่วโมงของการปล่อยทั่วโลก ในช่องทาง Youtube และ Facebook เท่านั้น ซึ่งรายชื่อนี้ไม่รวม "ตัวอย่างภาพยนตร์" แต่จะอยู่ในรายชื่อตัวอย่างภาพยนตร์ออนไลน์ที่มียอดผู้ชมมากที่สุดใน 24 ชั่วโมงแรก
วิดีโอยอดนิยม.
ส่วนนี้ไม่รวมตัวอย่างภาพยนตร์และมิวสิกวิดีโอ บริษัทผลิตภาพยนตร์และบริการแพลตฟอร์มวิดีโออ้ายฉีอี้ของจีน เป็นเจ้าของวิดีโอที่มีผู้ชมมากที่สุดสี่ในสิบอันดับแรก
มิวสิกวิดีโอยอดนิยม.
จากมิวสิกวิดีโอที่มีผู้ชมมากที่สุดสิบอันดับแรก มีสองศิลปินที่มีวิดีโอมากกว่าหนึ่งรายการ ได้แก่ บีทีเอส ห้ารายการและ แบล็กพิงก์ สามรายการ
ในเดือนกันยายน 2019 ยูทูบได้เปลี่ยนนโยบายเกี่ยวกับจำนวนการดูวิดีโอ และไม่รวมการดูโฆษณาแบบชำระเงินจากสถิติตลอด 24 ชั่วโมง
ฟุตซอลชิงแชมป์แอฟริกา
ฟุตซอลชิงแชมป์แอฟริกา  หรือเป็นที่รู้จักในชื่อ แอฟริกันฟุตซอลแชมป์เปียนชิพ จนถึงปี 2015) เป็นการแข่งขันฟุตซอลระดับนานาชาติในทวีปแอฟริกาถูกจัดขึ้นครั้งแรกในปี 1996 โดยสมาพันธ์ฟุตบอลแห่งแอฟริกา (CAF) และจัดต่อกันเรื่อย4ปีครั้ง
ในวันที่ 6 สิงหาคม 2015, คณะกรรมการบริหารของสมาพันธ์ฟุตบอลแห่งแอฟริกาได้เปลี่ยนชื่อทัวร์นาเมนต์นี้จากชื่อ แอฟริกันฟุตซอลแชมป์เปียนชิพ (African Futsal Championship) เป็น ฟุตซอลชิงแชมป์แอฟริกาหรือแอฟริกาฟุตซอลคัพออฟเนชันส์ (Africa Futsal Cup of Nations), ให้เหมือนกับ แอฟริกาคัพออฟเนชันส์.
แอฟริกาฟุตซอลคัพออฟเนชันส์
ภารกิจรัก Love Mission
มังกรหยก ภาค 1 (ละครโทรทัศน์ พ.ศ. 2537)
เจ้าหญิงฮิโระโกะ
เจ้าหญิงฮิโระโกะ ( ; ? – 24 พฤษภาคม 1493) เจ้าหญิงและพระสนมในจักรพรรดิญี่ปุ่นโดยเป็นพระธิดาใน เจ้าชายยะซุอะกิระ พระราชโอรสองค์ที่ 2 และอดีตรัชทายาทใน จักรพรรดิไดโงะ ต่อมาพระองค์ได้เข้าถวายตัวเป็นพระสนมใน จักรพรรดิซุซะกุ และได้มีพระประสูติกาลพระราชธิดาพระองค์เดียวคือ เจ้าหญิงมะซะโกะ ซึ่งต่อมาได้ถวายตัวเป็นจักรพรรดินีใน จักรพรรดิเรเซ แต่หลังจากนั้นไม่นานเจ้าหญิงฮิโระโกะก็เกิดประชวรขึ้นเนื่องจากพระอาการตกพระโลหิตจนกระทั่งสิ้นพระชนม์เมื่อวันที่ 24 พฤษภาคม พ.ศ. 1993
ฟุจิวะระ โนะ ทะเนะโกะ
ฟุจิวะระ โนะ ทะเนะโกะ ( ; ? – 12 สิงหาคม 1439) พระสนมในจักรพรรดิญี่ปุ่นโดยเป็นพระสนมใน จักรพรรดิอูดะ จักรพรรดิองค์ที่ 59 เป็นพระราชมารดาใน จักรพรรดิไดโงะ จักรพรรดิองค์ที่ 60 และเป็นพระอัยยิกาใน จักรพรรดิซุซะกุ จักรพรรดิองค์ที่ 61 และ จักรพรรดิมุระกะมิ จักรพรรดิองค์ที่ 62
ต่อมาภายหลังจากที่ทะเนะโกะถึงแก่กรรมในวันที่ 12 สิงหาคม พ.ศ. 1439 จักรพรรดิอุดะได้สถาปนาเธอให้มีสถานะเทียบเท่า โคไตโง หรือพระราชชนนี
ฟูจิวาระ โนะ อนชิ (จักรพรรดิอูดะ)
ฟูจิวาระ โนะ อนชิ หรือ โยชิโกะ (; 1415 – 20 กรกฎาคม 1450) เป็นบาทบริจาริกาในจักรพรรดิอูดะ มีพระราชธิดาพระองค์เดียวคือเจ้าหญิงคินชิ
เจ้าหญิงคินชิ (พระราชธิดาในจักรพรรดิอุดะ)
เจ้าหญิงคินชิ ( ; 1433 – 7 เมษายน 1453) เจ้าหญิงแห่งราชวงศ์ญี่ปุ่นโดยพระองค์เป็นพระราชธิดาใน จักรพรรดิอุดะ จักรพรรดิองค์ที่ 59 ที่ประสูติแต่ ฟุจิวะระ โนะ องชิ และเป็น เจ้าหญิงพระชายา ใน เจ้าชายอะสึโยชิ พระเชษฐาต่างพระมารดาและเป็นพระราชอนุชาร่วมพระราชมารดาเดียวกับ จักรพรรดิไดโงะ จักรพรรดิองค์ที่ 60
เจ้าหญิงคินชิ (พระราชธิดาในจักรพรรดิไดโงะ)
เจ้าหญิงคินชิ ( ; 1447 – 29 พฤศจิกายน 1481) เจ้าหญิงแห่งราชวงศ์ญี่ปุ่นโดยพระองค์เป็นพระราชธิดาใน จักรพรรดิไดโงะ จักรพรรดิองค์ที่ 60 และเป็นภริยาของ ฟุจิวะระ โนะ โมะโระซุเกะ
การพัวพันเชิงควอนตัม
การพัวพันเชิงควอนตัม (อังกฤษ: Quantum Entanglement) เป็นปรากฏการณ์ที่เกิดขึ้นเมื่อคู่หรือกลุ่มของอนุภาค (particles) ได้ถูกสร้างหรือทำปฏิกิริยาในเชิงของสถานะควอนตัม (quantum state) สถานะควอนตัมของแต่ละอนุภาคไม่สามารถอธิบายได้ว่าจะเป็นไปโดยอิสระจากอนุภาคอื่นๆ แม้ว่าอนุภาคเหล่านั้นจะถูกแยกออกในระยะห่างที่มาก ดังนั้นสถานะควอนตัมจำเป็นต้องอธิบายเป็นลักษณะของทั้งระบบ
การวัดคุณสมบัติ เช่น ตำแหน่ง โมเมนตัม การหมุน และขั้ว (polarization) จะถูกทำบนกลุ่มอนุภาคพัวพัน (entangled particles) ซึ่งจะถูกพบโดยคาดคะเนว่ามีความเกี่ยวเนื่องกัน ยกตัวอย่างเช่น ถ้าคู่ของอนุภาคถูกสร้างขึ้นโดยผลรวมการหมุนทั้งหมดเท่ากับศูนย์ และอนุภาคหนึ่งถูบพบว่ามีการหมุนตามเข็นนาฬิกาบนแกนหนึ่งๆ การหมุนของอีกอนุภาคบนแกนนั้นจะถูกพบว่าหมุนไปทางทวนเข็มนาฬิกา ซึ่งคาดคะเนว่าอนุภาคเหล่านี้มีความพัวพัน (entanglement) อย่างไรก็ตามพฤติกรรมนี้ยังให้ผลที่ขัดแย้งกัน (paradoxical effects) การวัดคุณสมบัติของอนุภาคหนึ่งๆ สามารถสังเกตได้จากพฤติการของอนุภาคนั้น (เช่น โดยการลดจำนวนของสถานะ superposed state) และจะเปลี่ยนสถานะควอนตัมเริ่มต้นโดยจำนวนที่ไม่ระบุแน่ชัด และในกรณีของอนุภาคพัวพัน การวัดจะวางอยู่บนระบบพัวพัน (entangled system) ทั้งระบบ เป็นผลให้การวัดคุณสมบัติของอนุภาคหนึ่งของคู่อนุภาคพัวพันจะทำให้รู้ถึงคุณสมบัติของอีกอนุภาคหนึ่งได้ ถึงแม้ว่าจะไม่มีข้อมูลว่าอนุภาคเหล่านี้มีการสื่อสารกันได้อย่างไร โดยที่เวลาในการวัดอาจถูกแยกโดยระยะทางที่มากอย่างไม่มีกฎเกณฑ์
ปรากฏการณ์เหล่านี้ได้มีการถูกบันทึกในงานวิจัยปี 1935 ของกลุ่ม Albert Einstein, Boris Podolsky และ Nathan Rosen และงานวิจัยอีกหลายฉบับของ Erwin Schrödinger ไม่นานหลังจากนั้น อธิบายถึงการเป็นที่รู้จักของกลุ่ม EPR paradox โดย Einstein และคนอื่นๆ ได้ทำการศึกษาพฤติกรรมที่เป็นไปไม่ได้ (impossible) ซึ่งเป็นการหักล้างกับความรู้แบบดั้งเดิม (local realist) โดยสิ้นเชิง (Einstein กำลังอ้างถึงการกระทำเหนือธรรมชาติ (spooky) ที่ระยะทางหนึ่ง) และแย้งว่าสมการของกลศาสตร์ควอนตัม (quantum mechanics) ที่เป็นที่ยอมรับอยู่แล้วยังไม่เสร็จสิ้น อย่างไรก็ตามหลังจากนั้นการคาดการณ์โดยสัญชาตญาณ (counter-intuitive prediction) เกี่ยวกับกลศาสตร์ควอนตัมได้รับการตรวจสอบทางห้องปฏิบัติการไปแล้ว การทดลองเกิดขึ้นโดยอาศัยการวัดเชิงมุม (polarization) หรือการหมุนของอนุภาคพัวพันในทิศทางต่างกันไป โดยสวนทางกับทฤษฎีบทของเบลล์ (Bell's inequality) การทดลองแสดงให้เห็นเป็นเชิงสถิติว่าความรู้แบบเดิมนั้นไม่มีความถูกต้อง แม้ว่าการวัดจะเร็วกว่าแสงที่เคลื่อนที่ผ่านพื้นที่ที่ทำการวัดก็ตาม ไม่มีอิทธิพลที่ความเร็วแสง (light speed) หรือช้ากว่าใดๆ ที่จะสามารถวิ่งผ่านระหว่างอนุภาคพัวพันนี้ได้ การทดลองไม่นานมานี้ได้ทำการวัดอนุภาคพัวพันที่เวลาน้อยกว่า 10000 เปอร์เซ็นต์ของเวลาที่แสงเคลื่อนที่ระหว่างอนุภาคกลุ่มนั้น เมื่ออ้างถึงทฤษฎีควอนตัมที่เป็นทางการ ผลจากการทดลองเกิดขึ้นอย่างเฉียบพลัน ซึ่งเป็นไม่มีความเป็นไปได้ อย่างไรก็ตามเราสามารถใช้ผลการทดลองนี้ในการส่งข้อมูลที่มีความเร็วเหนือแสง (faster-than-light speeds) ได้ (ดูหัวข้อ Faster-than-light § Quantum mechanics)
ควอนตัมเอนแทงเกิลเมนต์ถือเป็นหัวข้อที่เหล่านักฟิสิกส์ทำการศึกษาวิจัยกันอย่างเข้มข้น ผลลัพธ์ถูกแสดงในรูปการทดลองด้วยโฟตอน (photon), นิวทริโน (neutrinos), อิเล็กตรอน (electron), โมเลกุลของบักกี้บอลส์ (buckyballs) หรือแม้กระทั่งเพชรขนาดเล็ก งานวิจัยยังให้ความสนใจในการประยุกต์ใช้ในวงการสื่อสารและคอมพิวเตอร์อีกด้วย
สมมติฐานของกลศาสตร์ควอนตัมเกี่ยวกับระบบที่มีความสัมพันธ์อย่างมากถูกนำมาอภิปรายโดย Albert Einstein ในปี 1935 ในงานวิจัยร่วมกับ Boris Podolsky และ Nathan Rosen ในการวิจัยนั้นพวกเขาได้ก่อตั้งแนวคิด EPR paradox (Einstein, Podolsky, Rosen paradox) ที่ว่าการทดลองที่พยายามจะแสดงว่าทฤษฎีกลศาสตร์ควอนตัมยังไม่เสร็จสิ้นสมบูรณ์ พวกเขาเขียนไว้ว่า "We are thus forced to conclude that the quantum-mechanical description of physical reality given by wave functions is not complete."
มังกรหยก ภาค 1 (ละครโทรทัศน์ พ.ศ. 2546)
ก๊วยเชาเทียน
มังกรหยก (แก้ความกำกวม)
มังกรหยก สามารถหมายถึง
มังกรหยก 2 ภาค จอมยุทธอินทรี
มังกรหยก ตอน กำเนิดเอี้ยก้วย (ละครโทรทัศน์ พ.ศ. 2526)
มังกรหยก ตอน กำเนิดเอี้ยก้วย  เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก ภาค 2 โดยเป็นงานสร้างของทางช่องทีวีบี (TVB) ในฮ่องกง ละครโทรทัศน์เรื่องนี้เป็นภาคสองของละครไตรภาคในเรื่อง มังกรหยก และยังมีภาคต่อตามมาอีก คือ เรื่อง ดาบมังกรหยก ตอน เทพบุตรมังกรฟ้า, ละครมังกรหยก ภาค 2 เวอร์ชันนี้นำแสดงโดย หลิว เต๋อหัว และ เฉิน อวี้เหลียน ได้มีการออกอากาศทางช่อง TVB Jade ในฮ่องกง และทำเรตติ้งเฉลี่ยต่อตอน 62 จุดเปิด ของยอดคนดู และเรตติ้งกำลังดู 90% (ซึ่งสามารถทำลายเรตติ้งเวอร์ชันภาคสองของยุค 70 คือ มังกรหยก ภาค 2 ฉบับปี 1976 ที่มีดาราสาว หลี่ทงหมิง รับบท เซี่ยวเล่งนึ้ง ลงได้สำเร็จ) นับได้ว่าเป็นมังกรหยก ของภาค2 ที่ประสบความสำเร็จอย่างมากในเกาะฮ่องกง ส่งให้มังกรหยกชุดนี้เป็นอันดับ 2 ของละครชุดที่มีเรตติ้งเฉลี่ยยอดผู้ชมต่อตอนสูงสุดในเกาะฮ่องกงตลอดกาล
ส่วนในประเทศไทย เคยออกอากาศทางช่อง 3 และมีการออกอากาศในจีนแผ่นดินใหญ่ด้วย แต่ได้เรตติ้งไม่สูงเท่า มังกรหยก ภาค 1 (1983) ในยุคเดียวกัน
ถึงแม้เรตติ้งจะสูงเป็นอันดับสองในเกาะฮ่องกง แต่เรตติ้งคนดูยอดรวมในระดับเอเชียและทั่วโลกที่ละครเรื่องนี้นำไปฉายกลับได้เรตติ้งยอดรวมในระดับกลาง ๆ ทำให้ไม่ติดสิบอันดับละครทีวีบีที่มีเรตติ้งสูงสุดทั่วมุกมุมโลก
เรื่องราวเริ่มต้นด้วยการฆ่าล้างตระกูลเล็ก โดยลี้มกโช้ว จนกระทั่งไปเจอกับเอี้ยก้วยในวัยเด็ก จนเอี้ยก้วยได้ไปเป็นศิษย์ก๊วยเจ๋งที่เกาะดอกท้อ แต่โดนกลั่นแกล้งประจำ ต่อมาก๊วยเจ๋งฝากให้เป็นศิษย์สำนักช้วนจินก่า แต่ก็โดนอาจารย์กับศิษย์ดุด่ากลั่นแกล้งต่างๆนานา จนได้มาพบกับยายซุนและเซียวเล่งนึ่ง ที่สำนักสุสานโบราณ เอี้ยก้วยกราบเซียวเล้งนึ่งเป็นอาจารย์ ทั้งสองได้ฟันฝ่าอุปสรรคมากมายจนสุดท้าย ทั้งสองก็ครองรักกันอย่างมีความสุข
เรตติ้งในฮ่องกง.
ตัวแปรเรตติ้งจำนวนประชากรในเกาะฮ่องกง เมื่อปีพ.ศ. 2526 (1983) คือ 5.345 ล้านคน
มังกรหยก ภาค2 เวอร์ชันนี้ ได้รับความนิยมเป็นอย่างมาก และมีเรตติ้งเฉลี่ย 62 จุดเปิด หรือราว ๆ 3,207,000 คน ของยอดคนดูเฉลี่ยต่อตอน โดยมีเรตติ้งน้อยกว่า มังกรหยก ภาค1 เวอร์ชันของ หวงเย่อหัว และ องเหม่ยหลิง ที่สร้างในปีเดียวกัน ที่มีเรตติ้งเฉลี่ยที่ 65 จุดเปิดและทำเรตติ้งสูงสุดได้ถึง 99%
แต่ก็นับได้ว่าเป็นมังกรหยก ภาค2 ที่ประสบความสำเร็จมากครั้งหนึ่ง และกลายเป็นซีรัย์อันดับที่ 2 ที่มียอดผู้ชมเฉลี่ยมากที่สุดในเกาะฮ่องกง ด้วยเรตติ้งที่สูงในฮ่องกงส่งให้ หลิวเต๋อหัว และ เฉินอวี้เหลียน กลายเป็น เอี๊ยก๊วย และ เซี่ยวเหล่งนึ้ง ที่ประสบความสำเร็จมากที่สุดในฮ่องกง
แต่ทว่าเมื่อออกฉายทั่วเอเชียและทั่วโลก ยอดรวมเรตติ้งทุกประเทศ กลับได้ไม่สูงมาก
1.เนื่องจากมีบางแหล่งระบุเรตติ้ง มังกรหยก ภาค2 เวอร์ชัน หลิวเต๋อหัว ว่ามียอดคนดูเฉลี่ยต่อตอนอยู่ที่ 3,207,000 คน คิดเป็น % จากจำนวนประชากรทั้งหมดในฮ่องกงของปีพ.ศ. 2526 คือ 5,345,000 คนและมีคะแนนเฉลี่ยต่อตอน 62 จุดเปิดจึงกลายเป็นซีรีส์อันดับที่ 2 ที่มียอดผู้ชมเฉลี่ยมากที่สุดในเกาะฮ่องกง รองลงมาจาก มังกรหยกภาค1 หวงเย่อหัว องเหม่ยหลิง
2.มีการเข้าใจผิดว่า มังกรหยกภาค 2 ชุดนี้ ทุบเรตติ้ง มังกรหยก ภาค 1 ในยุคเดียวกัน เพราะ
เมื่อวันที่ 15 ธันวาคม พ.ศ. 2526 ในขณะที่ละครเรื่องนี้ยังฉายไม่ถึงตอนอวสาน (อวสานวันที่ 6 มกราคม พ.ศ. 2527 โดยปกติแล้วต้องรอให้ฉายถึงตอนจบก่อนถึงจะรวมเรตติ้งเฉลี่ยต่อตอนได้ และยังเหลืออีกราว ๆ 20 ตอนกว่าจะอวสาน)
ทางทีมงานได้จัดงานเลี้ยงฉลองทำลายสถิติที่โรงแรม Holiday Seaview Hotel ใน จิมซาจุ่ย โดยในงานมีโปรดิวเซอร์ เซียวเซิง และนักแสดงนำต่าง ๆ รวมถึง เฉินอวี้เหลียน และ หลิวเต๋อหัว ต่างเข้าร่วมงาน แต่นั้นคือการทำลายเรตติ้งของ มังกรหยก ภาค 2 ฉบับปี 1976 ที่มี หลอเล่อหลิน และ หลี่ทงหมิง นำแสดงต่างหาก โดยในความจริง คือ มังกรหยก ภาค 2 (1983) ทำลายเรตติ้งของ มังกรหยก ภาค 2 (1976) ซึ่งทั้ง 2 เวอร์ชันแต่คนละค่ายต่างมีผู้อำนวยการผลิตคนเดียวกัน คือ
"เซียวเซิง"
การฉายในจีน.
ละคร มังกรหยก ภาค 2 (1983) ชุดนี้ ทีวีบีนำไปออกอากาศในจีน แต่ไม่ค่อยได้รับความนิยมเท่า มังกรหยก ภาค 1 (1983)
และแมื่อ มังกรหยก ภาค 2 (1995) ฉบับ กู่เทียนเล่อ ออกอากาศในจีน กลายเป็นแชมป์เรตติ้งสูงสุดหลายสัปดาห์ในจีนของปีนั้น(เฉพาะรายสัปดาห์) และเรตติ้งได้รับความนิยมมากกว่า มังกรหยก ภาค 2 (1983) ทำให้ทั้ง กู่เทียนเล่อ และ หลี่ยั่วถง ผู้รับบท เอี๊ยก๊วย และ เซี่ยวเหล่งนึ้ง เวอร์ชันยุค 90s ได้รับการยกย่องในจีนว่า เป็น เอี๊ยก๊วย และ เซี่ยวเหล่งนึ้ง ฉบับฮ่องกงที่ประสบความสำเร็จในจีนมากที่สุด
การฉายในเมืองไทย.
มังกรหยก ภาค 2 หรือ ชื่อเก่า คือ มังกรหยก ภาค 4 มีการฉาย 2 ครั้งทางทีวี(หลัก)ในไทยผ่านช่อง3
1.ครั้งแรกในปีพ.ศ. 2527 ในวันจันทร์-ศุกร์ เวลา 22.00-23.00
2 ครั้งสอง ฉายในปีพ.ศ. 2537 ครบรอบ 10 ปีความโด่งดังของละครชุดนี้ ในวันจันทร์-ศุกร์ เวลา 17.00-18.00
ครั้งอื่น ๆ ตามช่องพิเศษต่าง ๆ เช่น เคเบิล และช่องทางยูทูป
มังกรหยก ภาค 2 (ละครโทรทัศน์ พ.ศ. 2549)
Project A II
มังกรหยกภาค 2 ตอนตำนานศึกเทพอินทรี
เซียวเล่งนึ่ง
ดาบมังกรหยก (แก้ความกำกวม)
ดาบมังกรหยก สามารถหมายถึง
คากิมง-อิง
คากิมง-อิง (; ? – คริสตทศวรรษที่ 1380?) พระสนมและนางกำนัลแห่งจักรพรรดิญี่ปุ่นโดยเป็นพระสนมและนางกำนัลใน จักรพรรดิโกะ-มูรากามิ จักรพรรดิองค์ที่ 97 และองค์ที่ 2 แห่ง ราชสำนักใต้ ใน ยุคราชสำนักเหนือ-ใต้ และเป็นพระราชมารดาของจักรพรรดิถึง 2 พระองค์คือ จักรพรรดิโชเก จักรพรรดิองค์ที่ 98 และ จักรพรรดิโกะ-คาเมยามะ จักรพรรดิองค์ที่ 99 และองค์สุดท้ายแห่งราชสำนักใต้
ดาบมังกรหยก ตอน เทพบุตรมังกรฟ้า
ดาบมังกรหยก 1986 หรือ ดาบมังกรหยก ตอน เทพบุตรมังกรฟ้า  เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก ภาค 3 ตอน กระบี่อิงฟ้า ดาบฆ่ามังกร อีกเวอร์ชันหนึ่ง ออกอากาศครั้งแรกในเกาะฮ่องกงทางช่อง TVB และได้เรตติ้งเฉลี่ย 54 จุดเปิด
ส่วนในประเทศไทย จะออกอากาศทางช่อง 3 นำแสดงโดย เหลียง เฉาเหว่ย, เติ้ง ชุ่ยเหวิน, , เส้า เหม่ยฉี, เจิ้ง อวี้หลิง, เหริน ต๋าหัว, เคนเนธ ซาง ละครเรื่องนี้เป็นละครภาคต่อของ มังกรหยก ภาค 2 ตอน จอมยุทธอินทรี มีการนำไปออกอากาศที่จีน เช่นกัน แต่ไม่ค่อยได้รับความนิยมเพราะได้เรตติ้งในจีนไม่ค่อยสูง
ดาบมังกรหยก 1986 (มังกรหยก ภาค 3) ฉบับนี้ ได้เรตติ้งน้อยที่สุด ในบรรดางานสร้าง มังกรหยก ในยุค 80s ของทั้งสามภาค โดยได้เรตติ้งเฉลี่ยต่อตอน 54 จุดเปิด(จริงๆ เรตติ้งในระดับนี้ถือว่าสูงมากแล้ว)
อาจเพราะโดนผลกระทบจากผู้ชมในยุคนั้นทางเกาะฮ่องกง ได้นำไปเปรียบเทียบกับเวอร์ชันเก่า ดาบมังกรหยก 1978 ฉบับ เจิ้งเส้าชิว ที่ได้รับความนิยมในฮ่องกงมากกว่าแต่ถึงอย่างไร ดาบมังกรหยก 1986 ฉบับ เหลียงเฉาเหว่ย ชุดนี้ก็เป็นหนึ่งในสิบอันดับละครที่มีเรตติ้งเฉลี่ยต่อตอนมากที่สุดแห่งปีค.ศ. 1986 ในฮ่องกง
ในจีน.
มีการนำไปออกอากาศในจีนเช่นกัน แต่กลับได้เรตติ้งในจีนไม่สูง ไม่ค่อยได้รับความนิยม เท่างานสร้างของเวอร์ชันฮ่องกงในยุคถัดมา คือ ดาบมังกรหยก 2001 เวอร์ชัน อู๋ฉีหัว รับบท เตียบ่อกี้ ซึ่งเป็นเวอร์ชันยุคถัดมาที่ได้รับความนิยมในจีนมากกว่าด้วยเรตติ้งที่สูงกว่าเวอร์ชัน เหลียงเฉาเหว่ย
จึงทำให้ในจีนยกย่อง ดาบมังกรหยก 2001
ว่าเป็นเวอร์ชันคลาสสิกของทางฮ่องกงที่
ประสบความสำเร็จทางด้านเรตติ้งในจีนมากที่สุด
เรตติ้งทั่วโลกมียอดรวมที่ไม่ค่อยสูง จึงทำให้
ดาบมังกรหยก ฉบับนี้ ไม่ติดสิบอันดับละครทีวีบีที่มีเรตติ้งสูงสุดทั่วโลก
ถึงแม้ว่าตอนฉายครั้งแรกในฮ่องกง ผู้ชมจะนำไปเปรียบเทียบกับ ดาบมังกรหยก 1978 เวอร์ชัน เจิ้งเส้าชิว แล้วเกิดกระแสวิพากวิพากษ์วิจารณ์ก็ตาม
แต่เมื่อเวลาผ่านไป ดาบมังกรหยก ชุดนี้ กลับเป็นที่กล่าวถึงและยกย่องว่า เป็นหนึ่งในละครคลาสสิคยุค 80 ที่อยู่ในใจชาวฮ่องกง
การคัดเลือกนักแสดงและบทสรุป.
วันที่ 27 พฤศจิกายน พ.ศ. 2528 (1985) หลังจากงานเฉลิมฉลองวันเกิดครบรอบ 18 ปีของทางสถานีโทรทัศน์ทีวีบี (TVB)"หลิวเทียนซื่อ (劉天賜)" ผู้จัดการฝ่ายผลิตทั่วไปกล่าวว่า ได้มีการแนะนำแผนการผลิตละครใหม่สำหรับออกอากาศในปีหน้าพ.ศ. 2529 (1986) เขาได้รวบรวมความคิดเห็นและระบุว่า อาจจะมีการรีเมคละครกิมย้งเรื่อง "ดาบมังกรหยก" ขึ้นมาใหม่อีกครั้งแต่ยังไม่มีการคอนเฟริ์ม
วันที่ 14 ธันวาคม พ.ศ. 2528 "หวังเทียนหลิน" ได้เริ่มเตรียมงานสำหรับละครเรื่องนี้ โดยเขาระบุว่า ดาบมังกรหยก เวอร์ชันใหม่ จะมีการตีความเปลี่ยนไปจากฉบับเก่า "ดาบมังกรหยก 1978" เวอร์ชัน เจิ้งเส้าชิว
วันที่ 2 มกราคม พ.ศ. 2529 หลิวเทียนซื่อ ยืนยันชัดเจนว่าจะมีการสร้าง "ดาบมังกรหยก" ขึ้นใหม่ภายในปีนี้ และยังเปิดโอกาสให้ผู้ชมทางบ้านส่งจดหมายเสนอชื่อนักแสดงในบทต่าง ๆ เข้ามายังบริษัท เพื่อใช้ร่วมในการพิจารณาคัดนักแสดง
ในเดือนมกราคม พ.ศ. 2529 หวังเทียนหลิน ได้กล่าวว่า ทีวีบีได้เลือก เหลียงเฉาเหว่ย สำหรับบท เตียบ่อกี้ ส่วนในบทตัวละครนำฝ่ายหญิง ได้มีผู้ชมทางบ้านจำนวนมากส่งจดหมายเสนอชื่อของ เซียะหนิง รับบท เตี๋ยเมี่ยง
ถึงแม้ เซียะหนิง จะเป็นคนแรกที่ถูกเสนอชื่อเข้ามาอย่างมากมาย แต่ หวังเทียนหลิน กลับปฏิเสธและเห็นว่า เธอไม่เหมาะกับบท เตี๋ยเมี่ยง นัก ในอนาคตคงจะมีบทบาทที่เหมาะสมกับเธอมากกว่านี้
ในเดือนกุมภาพันธ์ พ.ศ. 2529 หวังเทียนหลิน ทำหน้าที่เป็นโปรดิวเซอร์ของละครเรื่องนี้ และยังคงยืนยันเลือก เหลียงเฉาเหว่ย เป็นผู้ที่เหมาะสมในการเล่นเป็น เตียบ่กี้ ต่อมาได้มีคนเสนอชื่อ เติ้งชุ่ยเหวิน และ หลันเจี๋ยอิง ให้รับบท จิวจี้เยียก และ เตี๋ยเมี่ยง แต่ทั้งสองคนยังคงไม่ได้รับการพิจารณาในขณะนั้น
ในปลายเดือนกุมภาพันธ์ พ.ศ. 2529 ละครเรื่องนี้ได้จัดการประชุมเหล่านักเขียนบทและได้รวบรวมรายชื่อนักแสดงทั้งหมดสำหรับตัวละครหญิง แต่การตัดสินใจถูกเลื่อนออกไปเพราะ หลิวเทียนซื่อ ผู้จัดการฝ่ายผลิตไม่มาประชุม
ช่วงกลางเดือนมีนาคม ทั้ง เติ้งชุ่ยเหวิน และ หลันเจี่ยอิง ได้รับแจ้งจากทางทีวีบีให้ร่วมแสดงนำในละครเรื่องนี้ แต่ทั้งสองคนกลับยังไม่รู้ว่าจะได้รับบทบาทอะไรในละครเรื่องนี้
ปลายเดือนมีนาคม หวังเทียนหลิน กล่าวว่า บทเตี่ยเมี่ยง นางเอกของเรื่องยังไม่ได้ตัดสินใจว่าจะเลือกใครและยังคงอยู่ระหว่างการโต้เถียง โดยเขาหวังแต่เพียงว่า เติ้งชุ่ยเหวิน จะได้เล่นเป็น จิวจี้เยียก ส่วน หลันเจี่ยอิง จะได้เล่นเป็น เตี๋ยเมี่ยง
ต่อมา หวังเทียนหลิน เสนอทางทีวีบีให้ ว่านจือเหลียง รับบทเล่นเป็น "เตียฉุ่ยซัว" หรือไม่ก็ หลี่เหลียงเหว่ย แต่ต่อมาถูกทางทีวีบี ปฏิเสธ
วันที่ 8 พฤษภาคม หวังเทียนหลิน ได้ให้สัมภาษณ์ว่า ได้มีมติเป็นเอกฉันท์และตัดสินใจว่า
วันที่ 15 พฤษภาคม พ.ศ. 2529 ได้มีการกำหนดบทบาทของนักแสดงสำหรับละครเรื่องนี้อีกครั้งหนึ่ง โดยมีนักแสดงเพิ่มเติมคือ เส้าเหม่ยฉี จะได้รับบท "เสี่ยวเจียว" โดย หวังเทียนหลิน กล่าวว่า เจิงหัวเชี่ยน จะปรากฏตัวในละครเรื่องนี้ด้วยอีกคนแต่ยังหาบทบาทที่เหมาะสมให้กับเธอยังไม่ได้
ส่วนทางทีมงานคัดนักแสดง ได้มีการพูดคุยกันและมีการพิจารณาเสนอชื่อ เจิงหัวเชี่ยน มาเล่นเป็น จิวจี้เยียก แทน เติ้งชุ่ยเหวิน เพราะในช่วงเวลานั้นเธอกับเหลียงเฉาเหว่ย เป็นคู่รักที่ร้อนแรงในตอนนั้น มีข่าวรัก ๆ เลิก ๆ กันบ่อยครั้ง ซึ่งความสัมพันธ์ของทั้งสองคนคล้ายกับตัวละคร เตียบ่กี้ กับ จิวจี้เยียก ในละครคือ มีทั้งความรักและความเกลียดชังและยังซับซ้อน ซึ่งจะทำให้ทั้งสองคนเข้าถึงบทบาทได้เป็นอย่างดี แต่ต่อมา เจิงหัวเชี่ยน ได้ปฏิเสธโดยเธอคิดว่าจะไม่แสวงหาโอกาสจากกรณีนี้ ดังนั้นเธอจึงคัดค้านและไม่รับบท จิวจี้เยียก
ช่วงนั้น หวังเทียนหลิน กล่าวด้วยว่า นักแสดงยังคงมีการเปลี่ยนแปลงจนกว่าจะเริ่มถ่ายทำในสิ้นเดือนกรกฎาคม
วันที่ 12 มิถุนายน พ.ศ. 2529 ตัวนักแสดงมีการเปลี่ยนแปลงครั้งใหญ่ ทางด้าน หวังเทียนหลิน ได้ให้สัมภาษณ์ว่า ทางทีวีบี จะมีการเปลี่ยนตัวแสดง โดยเดิมวางแผนที่จะให้ โจวไห่เม่ย มาเล่นบทเป็น เตี๋ยเมี่ยง แทน หลันเจี๋ยอิง แต่ตอนนี้ทางทีวีบีได้ตัดสินใจว่าจะเอา หลีเหม่ยเสียน มาเล่นบท เตี๋ยเมี่ยง แทน ในขณะที่ โจวไห่เม่ย จะให้ไปเล่นเป็น "เอี้ยปุ๊กฮุ่ย" แทน เหอเหม่ยถิง และ เหอเหม่ยถิง จะถูกพิจารณาในบทอื่นอีกครั้ง ทางด้าน เจิงหัวเชี่ยน จะเป็นแขกรับเชิญในบท ก๊วยเซียง
หวังเทียนหลิน ชี้แจ้งให้เห็นว่าการเปลี่ยนแปลงบทบาทครั้งนี้เป็นความตั้งใจของทางบริษัททั้งหมด เนื่องจากทีมสร้างสรรค์ของละครเชื่อว่ารูปลักษณ์ของ โจวไห่เม่ย ไม่เหมาะกับบท เตี๋ยเมี่ยง และ หลีเหม่ยเสียน ดูมีความเหมาะสมมากกว่า ซึ่งการตัดสินใจครั้งนี้ก็เป็นไปตามความเห็นของบริษัท
ช่วงนั้นทั้ง หลันเจี๋ยอิง และ หลีเหม่ยเสียน มีคิวถ่ายละครเรื่องเดียวกันและกำลังยุ่งอยู่กับการถ่ายทำละครสากลเรื่อง "วิระบุรุษโค่นอิทธิพลมืด" (英雄故事 1986) ทางด้านทีวีบีรู้สึกว่า บทเตียเมี่ยง เป็นบทบาทที่หนักเกินไปสำหรับ หลันเจี๋ยอิง และกลัวว่าเธอจะรับมือกับตัวละครตัวนี้ได้ยาก ดังนั้นทางบริษัทจึงพิจารณาซ้ำแล้วซ้ำอีกว่าจะไม่ให้เธอเล่นบทนี้ ส่วนทางด้าน หลีเหม่ยเสียน ที่กำลังยุ่งอยู่กับการถ่ายทำละครสากลเรื่องเดียวกันกับ หลันเจี่ยอิง ในขณะนั้น แต่ทางบริษัทกลับเชื่อว่าเธอมีพรสวรรค์เพียงพอ เพราะผ่านการแสดงละครมาแล้วกว่าครึ่งปี และยังมีประสบการณ์การฝึกอบรมในชั้นเรียนมาก่อน น่าจะสามารถรับมือกับบทบาท เตียเมี่ยง ได้อย่างแน่นอน
เมื่อ หลันเจี่ยอิง ได้รับข่าวว่าเธอถูกแทนที่โดย หลีเหม่ยเสียน และรายชื่อถูกถอนออกจากละคร เธอโกรธทันที เธอไม่คิดว่าทางทีวีบีจะทำกับเธอเช่นนี้ เธอคิดว่ามันอาจเกี่ยวข้องกับการที่เธอปฏิเสธที่จะเซ็นสัญญาระยะยาว 5 ปี กับทางทีวีบี
"เติ้งฉีหยาง" แฟนหนุ่มของ หลันเจี๋ยอิง ในขณะนั้นได้ฆ่าตัวตายอย่างกะทันหันเมื่อวันที่ 25 พฤษภาคม ข่าวลือว่าทั้งคู่ทะเลาะกัน กลายเป็นข่าวซุบซิบ นักข่าวบางคนตั้งคำถามว่าอาจเกิดจากบทบาทของ หลันเจี่ยอิง ถูกเปลี่ยนไปเป็นของคนอื่น เธอจึงเครียดและมีปากเสียงกับแฟนหนุ่ม
ทางด้าน หวังเทียนหลิน กล่าวว่า เขาไม่เคยคิดถึงเรื่องนี้เป็นการส่วนตัว ผู้ชมบางคนคิดว่า หลันเจี๋ยอิง ดังกว่า หลีเหม่ยเสียน และการเปลี่ยนแปลงบทบาทจะส่งผลกระทบต่อเรตติ้ง แต่ตราบใดที่บทบาทเหมาะสม ฉันเชื่อว่าปัญหาการเปลี่ยนตัวจะไม่ใช่ปัญหาใหญ่